Soos ons deur ons lewensreis gaan is daar mense met wie ons kontak het of wie ons paaie kruis, met wie ons selfs goeie verhoudinge sal hê. Maar baie van hulle sal nie werklik enige blywende impak op jou lewe maak nie. Hierdie mense, vir my, is hulle bloot kennisse.
Dan kry jy die spesiale mense. Dit is die individue wat deur hulle optrede, hulle opregtheid en hulle werklike belangstelling, ‘n wesentlike verskil in jou lewe maak. Tog vergeet jy nooit iemand wie se blote manier van menswees wat tot diep in jou hart kom lê het nie.
Aan Alet en die kinders, baie dankie vir julle opofferinge maar ook julle onbaatsugtige bydraes en vir die tyd wat julle Koos aan ons afgestaan het. Dit gaan nie ongesiens verby nie. Sterkte en deernis aan julle in hierdie hartseer tyd.